CELEX: 31994R1259
Language: el
Date: 1994-05-31 00:00:00
Title: ΚΑΝΟΝΙΣΜΟΣ (ΕΚ) αριθ. 1259/94 ΤΗΣ ΕΠΙΤΡΟΠΗΣ της 31ης Μαΐου 1994 για την τροποποίηση του κανονισμού (ΕΟΚ) αριθ. 1274/91 περί λεπτομερών κανόνων για την εφαρμογή του κανονισμού (ΕΟΚ) αριθ. 1907/90 σχετικά με ορισμένες προδιαγραφές εμπορίας για τα αυγά

Avis juridique important

|

31994R1259

ΚΑΝΟΝΙΣΜΟΣ (ΕΚ) αριθ. 1259/94 ΤΗΣ ΕΠΙΤΡΟΠΗΣ της 31ης Μαΐου 1994 για την τροποποίηση του κανονισμού (ΕΟΚ) αριθ. 1274/91 περί λεπτομερών κανόνων για την εφαρμογή του κανονισμού (ΕΟΚ) αριθ. 1907/90 σχετικά με ορισμένες προδιαγραφές εμπορίας για τα αυγά  

Επίσημη Εφημερίδα αριθ. L 137 της 01/06/1994 σ. 0054 - 0054 Φινλανδική ειδική έκδοση: Κεφάλαιο 3 τόμος 57 σ. 0205  Σουηδική ειδική έκδοση: Κεφάλαιο 3 τόμος 57 σ. 0205 

ΚΑΝΟΝΙΣΜΟΣ (ΕΚ) αριθ. 1259/94 ΤΗΣ ΕΠΙΤΡΟΠΗΣ της 31ης Μαΐου 1994 για την τροποποίηση του κανονισμού (ΕΟΚ) αριθ. 1274/91 περί λεπτομερών κανόνων για την εφαρμογή του κανονισμού (ΕΟΚ) αριθ. 1907/90 σχετικά με ορισμένες προδιαγραφές εμπορίας για τα  αυγάΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1907/90 του Συμβουλίου της 26ης Ιουνίου 1990 σχετικά με ορισμένες προδιαγραφές εμπορίας για τα αυγά (1), όπως τροποποιήθηκε από τον κανονισμό (ΕΟΚ) αριθ. 2617/93 (2), και ιδίως το άρθρο 10 παράγραφος 3 και το άρθρο 20  παράγραφος 1,  Εκτιμώντας:  ότι ο κανονισμός (ΕΟΚ) αριθ. 1274/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3300/93 (4), προβλέπει τους λεπτομερείς κανόνες οι οποίοι είναι αναγκαίοι για την εφαρμογή αυτών των προδιαγραφών εμπορίας- ότι οι διατάξεις που αφορούν τις ενδείξεις στις συσκευασίες αυγών Extra θα πρέπει να τροποποιηθούν λαμβάνοντας υπόψη τις περιπτώσεις που χρησιμοποιείται η προαιρετική ένδειξη όσον αφορά την ημερομηνία συσκευασίας- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Πουλερικών και Αυγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 24 παράγραφος 1 του κανονισμού (ΕΟΚ) αριθ. 1274/91 αντικαθίσταται από το ακόλουθο κείμενο:  "1. Η ταινία ή η ετικέτα που αναφέρεται στο άρθρο 12 του κανονισμού (ΕΟΚ) αριθ. 1907/90 πρέπει να τυπώνεται ή να επικολλάται με τέτοιο τρόπο ώστε να μην επικαλύπτει καμία από τις πληροφορίες που παρέχονται στη συσκευασία. Στη ταινία ή στην ετικέτα  τυπώνεται η ακόλουθη ένδειξη με πλάγιους χαρακτήρες ύψους 1 εκατοστού "extra . . ." μαζί με τον όρο "έως" και τις δύο ομάδες ψηφίων που αναφέρονται στο άρθρο 14 παράγραφος 1 δεύτερο εδάφιο και αντιστοιχούν στην έβδομη ημέρα μετά τη συσκευασία.  Στην περίπτωση που η ημερομηνία συσκευασίας αναφέρεται εκ της συσκευασίας, η ανωτέρω ένδειξη μπορεί να αντικατασταθεί με την ακόλουθη ένδειξη:  "Extra έως την έβδομη ημέρα μετά τη συσκευασία"."  Άρθρο 2  Ο παρών κανονισμός αρχίζει να ισχύει την 1η Ιουνίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαΐου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 173 της 6. 7. 1990, σ. 5.  (2) ΕΕ αριθ. L 240 της 25. 9. 1993, σ. 1.  (3) ΕΕ αριθ. L 121 της 16. 5. 1991, σ. 11.  (4) ΕΕ αριθ. L 296 της 1. 12. 1993, σ. 52.